Na podlagi Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg in 3/22 – ZDeb), Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16) ter Pravilnika o vrednotenju kulturnih programov na področju ljubiteljskih kulturnih dejavnosti v Občini Radlje ob Dravi (MUV, štev. 2/2017, 7/2018, 10/2021), Občina Radlje ob Dravi objavlja

**JAVNI POZIV**

**za zbiranje predlogov za dodelitev sredstev za sofinanciranje**

**kulturnih programov na področju ljubiteljske kulturne dejavnosti**

**na območju Občine Radlje ob Dravi za leto 2022**

1. **Navedba naročnika:** Občina Radlje ob Dravi, Mariborska cesta 7, 2360 Radlje ob Dravi, matična številka: 5881811, ID št. za DDV: SI 12310727.

1. **Predmet poziva** **je sofinanciranje programov kulturnih društev** (v nadaljevanju: programi), ki so:

* redno, sistematično in kontinuirano delovanje ljubiteljskih kulturnih društev, ki se manifestira kot izobraževalno in ustvarjalno delo;
* produkcija kulturnih dogodkov (koncerti, predstave, razstave, projekcije in druge javne kulturne prireditve) na enem ali več področij dejavnosti, ki ga pripravlja in izvaja kulturno društvo na neprofiten način in je v interesu širše družbene skupnosti;
* skupni programi kulturnih društev na nivoju mesta ali regije;
* izobraževanje in strokovno usposabljanje za potrebe ljubiteljskih kulturnih dejavnosti.

**Področja dejavnosti so:** glasbena dejavnost (zborovska in instrumentalna glasba), gledališka in lutkovna dejavnost, folklorna dejavnost, fotografska, filmska in video dejavnost, plesna dejavnost, likovna dejavnost, literarna dejavnost.

1. **Pogoji poziva**

Vloge na poziv Občine Radlje ob Dravi lahko predložijo izvajalci, ki izpolnjujejo naslednje pogoje, da:

* trajneje, vsaj že eno leto delujejo na razpisnem področju;
* so registrirani za opravljanje kulturno-umetniških dejavnosti ter posredovanje kulturnih dobrin v Sloveniji in sicer na območju občine Radlje ob Dravi;
* zagotavljajo dostopnost programskih sklopov in programskih enot javnosti in medijem;
* da so registrirani v skladu z Zakonom o društvih,
* da imajo materialne, prostorske, kadrovske in organizacijske pogoje za uresničevanje načrtovanih dejavnosti,
* da imajo urejeno evidenco o članstvu,
* da imajo organizirano redno dejavnost, za katero so registrirani in o tem vodijo evidenco;
* da sodelujejo na prireditvah ob občinskem prazniku oz. najmanj dveh prireditvah, katerih organizator je Občina Radlje ob Dravi, v kolikor so s strani Občine Radlje ob Dravi pozvana.

1. **Cilji poziva**

Spodbujanje ljubiteljske kulturne dejavnosti na območju Občine Radlje ob Dravi s sofinanciranjem programov/projektov kulturnih društev in njihovih sekcij/skupin.

Zagotavljanje enakomernega razvoja kulturnih dejavnosti, pri čemer je kulturno udejstvovanje omogočeno vsem, ki delujejo na območju ljubiteljskih kulturnih dejavnosti.

1. **Okvirna višina sredstev** **in rok, v katerem morajo biti sredstva porabljena**

V Proračunu Občine Radlje ob Dravi je na:

PP 0018044 PROGRAMI KULTURNIH DRUŠTEV za leto 2021 zagotovljenih 21.280,91 € ter PP 0018044 PROJEKT ZALOŽNIŠTVA, NAKUP OPREME IN PREVOZI za leto 2022 zagotovljenih 5.320,23 eur.

Na podlagi Javnega poziva za zbiranje predlogov za dodelitev sredstev za sofinanciranje kulturnih programov na področju ljubiteljske kulturne dejavnosti na območju Občine Radlje ob Dravi za leto 2022 bo razdeljenih 26.601,14 €.

Dodeljena proračunska sredstva morajo biti porabljena v proračunskem letu 2022.

1. **Dokumentacija javnega poziva**

Dokumentacija javnega poziva Občine Radlje ob Dravi vsebuje:

\* besedilo javnega poziva

\* prijavne obrazce:

**A** SPLOŠNI PODATKI - IZJAVA;

**B** PREDSTAVITEV DRUŠTVA

**C**

C1 PEVSKI ZBORI IN VOKALNE SKUPINE;

C2 PIHALNI ORKESTRI, INSTRUMENTALNE SKUPINE

C3 GLEDALIŠKA SKUPINA, LUTKOVNA SKUPINA

C4 FOLKLORNA SKUPINA, PLESNA SKUPINA

C5 LIKOVNA SKUPINA, LITERARNA SKUPINA, FOTO IN VIDEO, FILMSKA

SKUPINA, SODOBNI NAČINI UMETNIŠKEGA IZRAŽANJA

**D** PROJEKT

**E** FINANČNI NAČRT

**F** PROGRAMI ZALOŽNIŠTVA, NAKUP OPREME IN PREVOZI

OPOMBA: K dokumentaciji je obvezno potrebno priložiti »Podatke iz bilance stanja na dan 31. 12. 2021 (poročilo, ki je bilo poslano na AJPES).

1. **Pomen izrazov**

Upravičene osebe po tem razpisu so kulturna društva in zveze kulturnih društev, ki združujejo kulturna društva raznovrstnih kulturnih dejavnosti na območju Občine Radlje ob Dravi. Upravičene osebe morajo imeti status pravne osebe na območju Občine Radlje ob Dravi. Pravne osebe, ki so program prijavile na katerikoli drug razpis Občine Radlje ob Dravi, do teh sredstev po tem razpisu niso upravičene.

Program je zaokrožena kulturna dejavnost izvajalcev, ki niso državni ali zasebni zavodi, pa jim je zaradi njenega širšega javnega pomena smotrno financirati redno dejavnost in je sestavljen iz rednih (celoletnih) programskih dejavnosti, ki jih zaradi kontinuiranega in smotrnega delovanja izvajalec veže v celoto.

Skupni program je sestavljen iz projektov po različnih kulturno umetniških zvrsteh s spremljajočimi aktivnostmi, za katere se izvajalci dogovorijo zaradi nujnosti vzpostavljanja primerjave glede obsega, kvalitete in usmeritev svojega kulturnega dela (npr. srečanje zborov, gledaliških skupin, folklornih skupin, pihalnih orkestrov, plesnih skupin, literarnih srečanj, likovne razstave), usposabljanja za delo na področju ljubiteljskih kulturnih dejavnosti in zaradi zagotavljanja materialnih možnosti za izvajanje dejavnosti (npr. najem prostorov, nakup opreme, itd.).

Projekt je zaokrožena programska enota, ki je v celoti in/ali v svojih delih dostopna javnosti (npr. koncert, gledališka predstava, plesni nastop, likovna ali fotografska razstava, likovna kolonija s sklepno razstavo, ipd.).

Finančna uravnoteženost pomeni, da se ujemajo skupne vrednosti predvidenih odhodkov in prihodkov finančne zgradbe programa ali projekta (odhodki = prihodki).

1. **Izpolnjevanje pogojev razpisa**

Po preteku razpisnega roka, Komisija za kulturo, ki jo je imenoval župan, zbere, obdela in pripravi predlog izbora programov in predlog delitve razpoložljivih sredstev iz občinskega proračuna za kulturno dejavnost za tekoče proračunsko leto.

Po odpiranju vlog bodo iz nadaljnjega postopka izločene vse vloge:

\* ki niso bile oddane v razpisnem roku,

\* ki niso popolne,

\* ki jih ni vložila upravičena oseba.

Za neupravičeno osebo se šteje tisti predlagatelj vloge, ki ne izpolnjuje pogojev razpisa.

Za prepozno se šteje vloga, ki ni bila v razpisnem roku. Nepopolne vloge bo v skladu z razpisom in pravilnikom možno dopolniti.

Vloge, ki niso bile oddane v predpisanem roku, ki jih ni vložila upravičena oseba in nepopolne vloge bodo zavržene.

1. **Merila razpisa**

Predložene vloge bo v skladu z Merili (splošna merila, posebna merila za posamezna področja dejavnosti, dodatna merila za vsa področja dejavnost) strokovno ocenjevala Komisija za kulturo.

Merila so sestavni del Pravilnika o vrednotenju kulturnih programov na področju ljubiteljskih kulturnih dejavnosti v Občini Radlje ob Dravi, ki je objavljen v Medobčinskem uradnem vestniku, številka 2/2017, 7/2018 in 10/2021.

Za sofinanciranje bodo predlagani tisti programi in projekti, ki bodo v celoti ustrezali navedenim kriterijem.

1. **Oddaja in dostava vlog**

Prijave na javni poziv morajo prosilci poslati s priporočeno pošiljko ali oddati osebno v prostorih Občine Radlje ob Dravi, na naslovu: Mariborska cesta 7, 2360 Radlje ob Dravi, s pripisom »»NE ODPIRAJ - VLOGA NA JAVNI POZIV KULTURA 2022«, in sicer **najkasneje do 16.5.2022**. Šteje se, da je prijava prispela pravočasno, če je bila zadnji dan za oddajo prijav oddana na pošti s priporočeno pošiljko ali do 12. ure oddana v sprejemni pisarni Občine Radlje ob Dravi.

Prijava mora biti skupaj z zahtevanimi prilogami oddana na obrazcih, ki so sestavni del razpisne dokumentacije.

Če je posamezni predlagatelj društvo, v katerem deluje več samostojnih sekcij, lahko predloži v enem ovitku več vlog.

Oddaja vloge pomeni, da se predlagatelj strinja z vsemi pogoji in merili javnega poziva Občine Radlje ob Dravi.

1. **Dopolnjevanje vlog**

Predlagatelj lahko vlogo dopolnjuje v razpisanem roku, kot velja za pošiljanje vlog in sicer s priporočeno pošiljko v zaprti ovojnici z oznako na prednji strani: »NE ODPIRAJ - VLOGA NA JAVNI POZIV KULTURA 2022« – z obvezno navedbo, na katero vlogo se dopolnitev nanaša.

Če bo vloga formalno nepopolna, bo predlagatelj pozvan, da jo dopolni v 5 dneh. Če predlagatelj vloge ne dopolni v zahtevanem roku, bo vloga zavržena s sklepom.

1. **Pogodba o sofinanciranju in poročanje**

Finančna sredstva se dodeljujejo na osnovi javnega poziva s pogodbo o sofinanciranju dejavnosti.

1. **Informiranje prijaviteljev:**

Razpisna dokumentacija je dostopna na spletni strani občine:

<http://www.radlje.si/razpisi-in-natecaji>

Kontaktna oseba za dodatne informacije: Maja KOŠIR, višja svetovalka za splošne in pravne zadeve, tel. št.: 02 88 79 630; e-pošta: [maja.kosir@radlje.si](mailto:maja.kosir@radlje.si)

Številka: 6103-0001/2022

Datum: 5. 4. 2022

**mag. Alan BUKOVNIK**

**župan Občine Radlje ob Dravi**

**Datum objave na spletni strani občine,** [**http://www.radlje.si**](http://www.radlje.si)

**14. 4. 2022**